|  |  |
| --- | --- |
| Numri i lëndës: | 2018:038412 |
| Datë: | 03.09.2019 |
| Numri i dokumentit: | 00490872 |

**P. nr.447/18**

**NË EMËR TË POPULLIT**

GJYKATA THEMELORE NË P D.P. , gjyqtari Sejdi Blakaj me sekretaren juridike Gjyljeta Çorkadiu , në lëndën penale kundër të pandehurit A.G. sipas aktakuzës së PTH-së D.P. në P PP/II. nr.359/18 të dt.18.7.2018, për shkak të veprës penale: posedim i paautorizuar i narkotikëve dhe substancave psikotrope ose analoge nga neni 275 par 2 të KPRK-së, pas përfundimit të shqyrtimit fillestar , publik dhe me gojë, të mbajtur në pranin e të pandehurit A. G dhe të prokurorit të shtetit Sadije Muriqi me dt.03.9.2019 ka marrë dhe botërisht ka shpallë këtë :

**A K T GJ Y K I M**

**I pandehuri A. G i lindur me dt. ... në P rruga R.H nr. .. ,ku edhe tani jeton, i njohur me dokument identifikues numër .., i biri Xh dhe nënës D e gjinisë Sh, Shqiptar, Shtetas i Republikës së Kosovës , kinse i pa dënuar më parë , gjendet në liri.**

**ËSHTË FAJTOR**

Për arsye se:

Me dt. ..., rreth orës .. , në rrugën B.C në P , pikërisht afër shkollës fillore .. , pa autorizim posedon narkotik , substanca psikotrope apo analoge , në atë mënyrë që gjatë kontrollit nga zyrtarët policorë në zonën afër shkollës , ndalojnë veturën e markës VW .., ngjyrë .. në të cilin gjendeshin pesë persona , i pandehuri nga dritarja e veturës hedhë cigaren “Joint” me përmbajtje të substancës narkotike të llojit Marihuan që përmban THC me peshë prej 0.80=0.0001 gram , ku tek i njëjti gjatë kontrollit është gjetur edhe një thikë me gjatësi tehu 9 cm.

-me çka ka kryer vepre penale : posedim i paautorizuar i narkotikëve dhe substancave psikotrope ose analoge nga neni 275 par 2 të KPRK-së së

Andaj gjykata duke u bazuar në nenin 41,42,43,45,46, dhe nenit 275 par 2 të KPRK-së, të pandehurin,

**E GJYKON**

Me dënim me gjobë në shumë prej 200 euro, të cilën i pandehuri është i obliguar ta paguaj në afat prej 3 muajsh , në rast të mospagimit gjoba në fjalë i zëvendësohet me dënim me burg duke llogaritur 20 € për 1 ditë burgu .

Obligohet i pandehuri që në emër të paushallit gjyqësorë të paguaj shumën prej 15 euro , kurse ne emër te taksës për mbrojtjen e viktimave të krimit shumën prej 30 euro - të gjitha këto 15 ditë pasi që aktgjykimi të merr formën e prerë.

Substanca narkotike e llojit “ (Marihuan) ,, në peshë prej 0.0001gr dhe thika me gjatësi prej 9 cm - KONFISKOHEN

Shpenzime procedurale nuk ka pasur .

**A r s y e t i m**

Prokuroria Themelore në P me dt.18.7.2018 kundër të pandehurit A. G.ka ngritë aktakuzë PP/II. nr.359/18 për vepër penale: posedim i paautorizuar i narkotikëve dhe substancave psikotrope ose analoge nga neni 275 par 2 të KPRK-së, duke i propozuar gjykatës që pas përfundimit të shqyrtimit gjyqësorë të pandehurin ta shpallë fajtorë , ta dënoj sipas ligjit dhe ta obligoj në pagimin e shpenzimeve procedurale .

Në shqyrtimin fillestarë i pandehuri – pasi që paraprakisht i është lexuar aktakuza , është njoftuar me të drejtat dhe detyrimet procedurale dhe pasojat e pranimit përkatësisht të mos pranimit të fajësisë- e ka pranuar fajësinë dhe ka manifestuar keqardhje për atë që i ka ndodhur. Këtë pranim fajësie gjyqtari – pasi që paraprakisht e ka marrë pëlqimin e prokurorit të shtetit, i bindur se pranim fajësinë i pandehuri e ka bërë ashtu siç e parasheh ligji – vullnetarisht dhe pa u ndikuar nga askush dhe në asnjë mënyrë -e ka pranuar

Meqenëse i pandehuri e pranoj fajësinë gjyqtari kaloj në marrjen e vendimit lidhur me llojin dhe lartësinë e masës ndëshkuese , me ç rast i pati parasysh të gjitha rrethanat rënduese dhe lehtësuese. Rrethanë renduese në rastin konkret gjyqtari nuk ka gjetur , kurse nga ato lehtësuese ka çmuar : pranimin e sinqertë të fajësisë , pendimin e thellë për këtë gjë, qëndrimin korrekt në gjykatë, pa dënueshmërinë e mëparshme, faktin se sasia e substancës ka qenë shumë e vogël , është hera e parë që ka ra ndsh me ligjin , dhe kësisoj gjyqtari mendon se edhe me një vendim si në dispozitvin e aktgjykimit ndaj të pandehurit do të arrihet qëllimi i ndëshkimit i paraparë me neni 41 të KPK-së .

Vendimi mbi shpenzimet e procedurës penale dhe të paushallit gjyqësor është marrë konform nenit 450 të KPPRK-së.

Vendimi obligimin e të pandehurit për taksat për programin e kompensimit të viktimave të krimit është marrë konform Ligjit nr. 05/L-036

Vendimi mbi konfiskimin substancës narkotike dhe të thikës është marrë konform nenit 62 par 2 pika 2.7 dhe nenit 69 të KPRK-së.

Nga sa u tha më lartë konform nenit 365 të KPPRK-së u vendos si më lartë.

Nga Gjykata Themelore në P D.P. datë.03.9.2019

Sekretarja juridike Gjyqtari

Gjyljeta Çorkadiu Sejdi Blakaj

KËSHILLA JURIDIKE

Kundër këtij aktgjykimi lejohet

Ankesa në afat prej 15 ditësh nga

Dita e marrjes , Gjykatës të Apelit në Prishtinë

E përmes kësaj Gjykate .